கேள்வி: கேப்பாப்புலவு போராட்டம் பற்றி விளக்கவும்.
பதில்: கேப்பாப்புலவு போராட்டம் என்பது இலங்கையின் வட மாகாணம், இலங்கை முல்லைத்தீவு மாவட்டம் மாவட்டத்தில் அமைந்துள்ள கேப்பாப்புலவு, பிலக் குடியிருப்பில் இலங்கை விமானப்படையின் கட்டுப்பாட்டில் உள்ள காணிகளை அவற்றின் சொந்தக்காரர்களிடம் மீளக்கையளிக்கக் கோரி 2017 சனவரி 31 இல் ஆரம்பிக்கப்பட்ட கவனயீர்ப்புப் போராட்டமாகும். கேப்பாப்பிலவைச் சேர்ந்த 84 குடும்பங்களுடைய காணிகள் விடுவிக்கப்படும் என அறிவிக்கப்பட்டதையடுத்து, அக்காணிகளின் சொந்தக்காரர்கள் காணிகளைப் பொறுப்பேற்கச் சென்ற போது, காணிகள் விடுவிக்கப்படாததையடுத்து இந்தப் போராட்டம் ஆரம்பிக்கப்பட்டது.
கேள்வி: கேப்பாப்புலவு போராட்டம் - ஆதரவு வழங்கும் அமைப்புகள் பற்றி நீங்கள் என்ன அறிந்துள்ளீர்கள்?
பதில்: * யாழ்ப்பாணம் பல்கலைக் கழக வணிகபீட மாணவர் ஒன்றியம் * யாழ்ப்பாணம் பல்கலைக் கழக மாணவர் ஒன்றியம் * இலங்கை ஆசிரியர் சங்கம் * சமூக நீதிக்கான வெகுஜன அமைப்பு * இலங்கை தமிழ் ஆசிரியர் சங்கம் * முல்லைத்தீவு அனைத்துப் பல்கலைக் கழக மாணவர் ஒன்றியம் * தேசிய மீனவர் ஒத்துழைப்பு இயக்கம் * கிராமிய உழைப்பாளர் சங்கம் * முல்லைத்தீவு, கிளிநொச்சி, யாழ்ப்பாணம் ஆகிய இடங்களைச் சேர்ந்த பெண்கள் அமைப்புகள் * தமிழ்த் தேசியத்திற்கான மக்கள் முன்னணி * மன்னார் மாவட்ட பொது அமைப்புக்களின் ஒன்றியம் * தனியார் பேருந்து உரிமையாளர் சங்கம் * தமிழ் மக்கள் பேரவை * மன்னார் பிரஜைகள் குழு * யாழ் மறைமாவட்ட நீதி சமாதான ஆணைக்குழு * புதிய சனநாயக மாக்சிச லெனினிசக் கட்சி * முன்னிலை சோசலிசக் கட்சி
கேள்வி: கேப்பாப்புலவு போராட்டம் - 08.02.2017 குறித்து விரிவாக சொல்லுங்கள்.
பதில்: ஒன்பதாவது நாள் போராடும் மக்களுக்கு ஆதரவு வழங்கும் நோக்கில் ஒன்றிணைந்த சிங்கள ஊடகவியலாளர்கள், சிங்கள மக்கள் இணைந்து நீர்கொழும்பில் கவனயீர்ப்பு ஒன்றை நடத்தினர்.அதே நாளில் வெயில் உருக்கும் வீதியில் அமர்ந்து பிலக் குடியிருப்பு மக்கள் போராட்டம் நடத்தினர்.
கேள்வி: கேப்பாப்புலவு போராட்டம் - 12.02.2017 என்பது என்ன?
பதில்: பதின்மூன்றாவது நாள் முல்லைத்தீவு, கிளிநொச்சி, யாழ்ப்பாணம் ஆகிய இடங்களைச் சேர்ந்த பெண்கள் அமைப்புகள் ஒன்றிணைந்து ஒரு போராட்டத்தை பிலக் குடியிருப்பில் நடத்தின. அன்றைய தினம் வடமாகாணச பை உறுப்பினர்களும் போராட்டக் களத்திற்கு வருகை தந்தனர். தமிழ் தேசிய மக்கள் முன்னணியின் உறுப்பினர்களும், கஜேந்திரகுமார் பொன்னம்பலமும் போராட்டத்திற்கு ஆதரவு தெரிவித்து கலந்து கொண்டனர். மட்டக்களப்பு நகரிலே மக்கள் பிரதிநிதிகளும் கலந்து கொண்ட ஆர்ப்பாட்டமொன்று காந்தி பூங்கா முன்றலில் உள்ள மணிக்கூட்டு கோபுரம் அருகில் இடம்பெற்றது.
கேள்வி: கேப்பாப்புலவு போராட்டம் - 24.02.2017 பற்றி தகவல் சொல்.
பதில்: 5 நாட்களாக தொடர் போராட்டம் நடத்திய பரவிப்பாஞ்சான் பகுதி மக்களின் காணிகளை விடுவித்து இராணுவத்தினர் வெளியேறினர். அரசியல்வாதிகள் ஏமாற்றிய நிலையில் எமது போராட்டமே வெற்றியை தந்துள்ளதாக மக்கள் தெரிவித்தனர். காத்தான்குடியில் காணி மீட்பு போராட்டத்தை ஆதரித்து முஸ்லிம் மக்கள் கவனயீர்ப்பு போராட்டம் நடத்தினர்.